
LEIDIMO ĮRENGTI AUTOMOBILIŲ STOVĖJIMO NEĮGALIESIEMS KELIO ŽENKLĄ SUTEIKIMAS

Paslaugos apibūdinimas
Paslauga teikiama asmenims, norintiems įrengti nurodomąjį kelio ženklą su papildoma lentele, nurodančia, kad stovėjimo vieta skirta tik nustatytą skiriamąjį ženklą „Asmuo su negalia“ arba asmens su negalia automobilio statymo kortelę turinčioms transporto priemonėms.
Prašymą nagrinėja Kėdainių rajono savivaldybės Eismo saugumo komisija, sudaryta iš savivaldybės administravimo subjektų ir valstybinio administravimo subjektų savivaldybėje, nevyriausybinių organizacijų atstovų. Komisijos posėdžiai, kuriuose nagrinėjami gauti prašymai, organizuojami surinkus pakankamą prašymų skaičių, bet ne rečiau kaip 1 kartą per ketvirtį.

Paslaugos teikimo proceso aprašymas
Eismo saugumo komisija išnagrinėja prašymą ir priima sprendimą tenkinti prašymą, nepritarti prašymui arba informuoja paslaugos gavėją dėl prašymo papildymo.
Eismo saugumo komisijai pritarus nurodomajam kelio ženklui su papildoma lentele, nurodančia, kad stovėjimo vieta skirta tik nustatytą skiriamąjį ženklą „Asmuo su negalia“ arba asmens su negalia automobilio statymo kortelę turinčioms transporto priemonėms, įrengti – darbai organizuojami savivaldybės ar fizinių ir juridinių asmenų lėšomis.


Paslaugos teikimo informacija
Prašymas kartu su susijusiais dokumentais pateikiamas šiais būdais: atvykus į Savivaldybės administraciją siunčiant registruotu laišku, siunčiant elektroninio pašto adresu administracija@kedainiai.lt (jei yra galimybė identifikuoti pareiškėją) arba prisijungus prie Elektroninių valdžios vartų  www.epaslaugos.lt.
Paslaugos gavėjas apie priimtą sprendimą informuojamas raštu / protokolo nuorašu apie Eismo saugumo komisijos sprendimą pritarti / nepritarti nurodomajam kelio ženklui su papildoma lentele, nurodančia, kad stovėjimo vieta skirta tik nustatytą skiriamąjį ženklą „Asmuo su negalia“ arba asmens su negalia automobilio statymo kortelę turinčioms transporto priemonėms, įrengti, išsiunčiant atsakymą prašyme nurodytu būdu: paštu, per E. pristatymo sistemą arba elektroniniu paštu.

Teisės aktai, reguliuojantys paslaugos teikimą
1. Lietuvos Respublikos saugaus eismo automobilių keliais įstatymas
2. Lietuvos Respublikos kelių įstatymas
3. Lietuvos Respublikos asmens su negalia teisių apsaugos pagrindų įstatymas
4. Lietuvos Respublikos Vyriausybės 2002 m. gruodžio 11 d. nutarimas Nr. 1950 „Dėl Kelių eismo taisyklių patvirtinimo“
5. Lietuvos Respublikos socialinės apsaugos ir darbo ministro 2009 m. gruodžio 10 d. įsakymas Nr. A1-670 „Dėl skiriamojo ženklo „Asmuo su negalia“ naudojimo“
6. Respublikos susisiekimo ministro 2012 m. sausio 31 d. įsakymas Nr. 3-82 „Dėl Kelių horizontaliojo ženklinimo taisyklių patvirtinimo“
7. Lietuvos Respublikos susisiekimo ministro 2012 m. sausio 31 d. įsakymas Nr. 3-83 „Dėl Kelio ženklų įrengimo ir vertikaliojo ženklinimo taisyklių patvirtinimo“
8. Lietuvos Respublikos aplinkos ministro 2019 m. lapkričio 4 d. įsakymas Nr. D1-653 „Dėl Statybos techninio reglamento STR 2.03.01:2019 „Statinių prieinamumas“ patvirtinimo“

Informacija ir dokumentai, kuriuos turi pateikti asmuo
1. Užpildytas motyvuotas laisvos formos prašymas (priedas). Prašyme svarbu kuo tiksliau nurodyti, kurioje (-ose) vietoje (-ose) prašoma leisti įrengti nurodomąjį kelio ženklą su papildoma lentele, nurodančia, kad stovėjimo vieta skirta tik nustatytą skiriamąjį ženklą „Asmuo su negalia“ arba asmens su negalia automobilio statymo kortelę turinčioms transporto priemonėms.
2. Asmens su negalia pažymėjimo kopija.
3. Žemėlapio ištrauka, schema, nuotrauka, kurioje nurodyta automobilių stovėjimo asmenims su negalia kelio ženklo įrengimo vieta.

Informacija ir dokumentai, kuriuos gauna paslaugos teikėjas
Jei reikalinga, informacija gaunama iš VĮ Registrų centro tvarkomų registrų, geoinformacinės aplinkos.

Už paslaugos teikimą atsakingo asmens kontaktai
Turto valdymo skyriaus vyr. specialistė Agnė Lukošiūtė-Stasiukonienė, tel. +370 347 44214, el. p. agne.lukosiute-stasiukoniene@kedainiai.lt.

Informacija apie teikėją
Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, tel. +370 347 69550, el. p. administracija@kedainiai.lt, interneto svetainė www.kedainiai.lt. 

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

